Diari Oficial de la Generalitat Valenciana


Sumari del DOGV 6155, del 30-11-2009 (2009/13515)

ACORD de 27 de novembre de 2009, del Consell, de correcció d'errades en els annexos I i II de l'Acord de 5 de juny de 2009, del Consell, d'ampliació de la Xarxa de Zones d'Especial Protecció per a les Aus (ZEPA) de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13020


Data del document
:   27-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Correcció d'errades

 Descriptors 

:   * ocell
    * zona protegida
    * protecció de la fauna
    * legislació

ACORD de 27 de novembre de 2009, del Consell, de correcció d'errades en els annexos I i II de l'Acord de 5 de juny de 2009, del Consell, d'ampliació de la Xarxa de Zones d'Especial Protecció per a les Aus (ZEPA) de la Comunitat Valenciana. [2009/13415]
El Consell, en la reunió del dia 27 de novembre de 2009, va adoptar l'acord següent:
L'Acord de 5 de juny de 2009, del Consell, d'ampliació de la Xarxa de Zones d'Especial Protecció per a les Aus de la Comunitat Valenciana, designa un total de 43 zones com a integrants de l'esmentada Xarxa, d'acord amb el que estableix respecte d'això l'article 43 de la Llei 42/2007, de 13 de desembre, del Patrimoni Natural i de la Biodiversitat. Aquest acord compleix la Sentència del Tribunal de Justícia de les Comunitats Europees de 28 de juny de 2006, en la qual es va declarar que la Comunitat Valenciana (entre altres comunitats autònomes) va incomplir les obligacions que li incumbien en virtut de l'article 4, apartats 1 i 2, de la Directiva 79/409/CEE, del Consell, de 2 d'abril de 1979, relativa a la conservació de les aus silvestres.
El procés, que va culminar amb l'esmentat Acord de 5 de juny de 2009, ha resultat especialment complex, ja que a la necessitat establir de forma científicament fiable els criteris ornitològics que havien de guiar la proposta i a la gran superfície afectada per aquest, ha d'afegir-se la implicació de la mateixa Comissió (a través de la Direcció General de Medi Ambient), imprescindible per a disposar de les directrius necessàries per a garantir el compliment adequat de la Sentència de 28 de juny de 2006.
Una d'aquestes directrius, assumida des de les fases inicials de la confecció i tramitació de la proposta, es va basar en l'oportunitat d'ajustar els límits cartogràfics d'algunes de les ZEPA declarades prèviament a la nova realitat territorial i cartogràfica existent. Amb aquest criteri es van introduir algunes modificacions puntuals a la delimitació d'aquestes, destinades com s'ha indicat a adequar els límits a la nova cartografia disponible o a elements físics que les feren fàcilment recognoscibles. Aquest criteri, no obstant això, ve matisat per la visió de la Comissió Europea, exposada entre altres documents en la Nota als membres del Comité Hàbitats (Doc Hab 05.06.08), i que, en essència, pot resumir-se en el fet que la Directiva 79/409/CEE no preveu legalment la reducció de límits en les ZEPA declarades, amb l'única excepció d'aquells casos en què els estats membres justifiquen que en l'esmentada declaració es va produir un error científic que siga genuïnament demostrable.
Malgrat el que s'ha exposat, la delimitació que finalment va acompanyar l'Acord del Consell de 5 de juny de 2009 per a algunes de les ZEPA afectades per aquest va ometre per error la delimitació actualitzada d'aquestes basant-se en els criteris indicats. L'esmentada omissió ha de justificar-se en les dificultats de comunicació experimentades -mitjançant els ministeris competents- amb la Direcció General de Medi Ambient, però també en la complexitat tècnica del procediment seguit i en les nombroses àrees afectades per aquest.
Per tot això, cal corregir l'errada exposada -és a dir, substituir la delimitació cartogràfica adjunta a l'Acord de 5 de juny de 2009- en els casos en què s'ha detectat aquesta, assumint-t'ho, a més, com a errada material per la concurrència del seu caràcter manifest; la motivació basada en l'ús, per a la pertinent publicació en el Diari Oficial de la Comunitat Valenciana, d'una de les versions prèvies de la cartografia digital manejada durant la tramitació del projecte; l'apreciació d'aquesta basada exclusivament en les dades de l'expedient administratiu d'aquest, i en la innecessarietat d'acudir, per tot el que s'ha exposat, a interpretar normes jurídiques aplicables.
En idèntic sentit, la correcció no implica la revisió d'actes administratius ferms, ni produeix alteració fonamental en el sentit de l'acte -la proposta de zones suficients, en nombre i superfície, per a garantir l'adequada protecció de les espècies d'aus presents a la Comunitat Valenciana- ni d'aquesta pot derivar-se una alteració dels drets generats per l'Acord de 5 de juny de 2009 per la concurrència, en les àrees afectades, d'altres normatives de protecció. Finalment, és evident el criteri restrictiu aplicat en aquest cas a la capacitat rectificadora, ja que la correcció proposada es limita a un percentatge del 0.17% del total de la superfície de la xarxa valenciana de ZEPA.
En virtut de les anteriors consideracions, de conformitat amb l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a proposta del conseller de Medi Ambient, Aigua, Urbanisme i Habitatge, el Consell
ACORDA
Primer
Corregir les errades detectades en els annexos I i II de l'Acord de 5 de juny de 2009, del Consell, d'ampliació de la Xarxa de Zones d'Especial Protecció per a les Aus (ZEPA) de la Comunitat Valenciana, publicat en el Diari Oficial de la Comunitat Valenciana número 6031, de 9 de juny de 2009, en els termes següents:
1. En la versió en valencià de l'annex I. Fitxes Descriptives de les Zones d'Especial Protecció per a les Aus (ZEPA) de la Comunitat Valenciana.
On diu:
«19. LA SERRA DE MARTES - LA MOLA D'ARES»;
Ha de dir:
«19. LA SERRA DE MARTES - LA MOLA DE CORTES».
2. En les versions castellana i valenciana de l'annex I. Fitxes Descriptives de les Zones d'Especial Protecció per a les Aus (ZEPA) de la Comunitat Valenciana.
On diu:
«1. L'ALT MAESTRAT, LA TINENÇA DE BENIFASSÀ, EL TURMELL I VALLIVANA
ZEPA discontínua. Superfície total: 96.257,09 ha
(...)
3. SERRA D'IRTA
(...)
Reserva Natural (marina) d'Irta
(...)
5. EL DESERT DE LES PALMES
(...)
Coincideix amb el LIC de la mateixa denominació (ES5221002)
(...)
9. SERRA D'ESPADÀ
Superfície: 65.291,54 ha
(...)
12. L'ALT TÚRIA I LA SERRA DEL NEGRETE
(...)
LIC Alt Túria (ES5232006) i Serra del Negrete (ES5233009) (part de l'àmbit)
(...)
13. LA SERRA CALDERONA
Superfície: 18.276,94 ha
(...)
15. LA MARJAL DELS MOROS
Superfície: 623,15 ha
(...)
16. L'ALBUFERA
ZEPA maritimoterrestre. Superfície: 29.423,32 ha (21.008,44 ha terrestres i 8.414,88 ha marines).
(...)
18. LES GORGES DEL CABRIOL
Superfície: 31.743,35 ha
(...)
19. LA SERRA DE MARTES - LA MOLA DE CORTES
Superfície: 141.178,48 ha
(...)
27. LA MARJAL DE PEGO - OLIVA
Superfície: 1.248,65 ha
(...)
28. LES SERRES DE MARIOLA I DE LA FONT ROJA
Superfície: 22.757,31 ha
(...)
32. IFAC I EL LITORAL DE LA MARINA
ZEPA maritimoterrestre. Superfície total: 983,34 (49,83 ha terrestres i 933,50 ha marines)
(...)
37. EL CLOT DE GALVANY
(...)
Zona Humida Catalogada Clot de Galvany
(...)
39. LES SALINES DE SANTA POLA
Superfície: 2.492,17 ha
(...)
42. LES LLACUNES DE LA MATA I TORREVIEJA
Superfície: 3.712,78 ha
(...)»;
Ha de dir:
«1. L'ALT MAESTRAT, LA TINENÇA DE BENIFASSÀ, EL TURMELL I VALLIVANA
ZEPA discontínua. Superfície total: 96.483,61 ha
(...)
3. LA SERRA D'IRTA
(...)
Reserva Natural (marina) d'Irta
Parc Natural de la Serra d'Irta
(...)
5. EL DESERT DE LES PALMES
(...)
Coincideix amb el LIC de la mateixa denominació (ES5221002)
Altres proteccions vigents a la zona:
Paratge Natural del Desert de les Palmes
(...)
9. LA SERRA D'ESPADÀ
Superfície: 65.333,51 ha
(...)
12. L'ALT TÚRIA I LA SERRA DEL NEGRETE
(...)
LIC Alt Túria (ES5232006) i la Serra del Negrete (ES5233009) (part de l'àmbit)
Parc Natural de Chera-Sot de Chera (part de l'àmbit)
(...)
13. LA SERRA CALDERONA
Superfície: 18.777,21 ha
(...)
15. LA MARJAL DELS MOROS
Superfície: 626,73 ha
(...)
16. L'ALBUFERA
ZEPA maritimoterrestre. Superfície: 29.285,57 ha (20.870,70 ha terrestres i 8.414,87 ha marines).
(...)
18. LES GORGES DEL CABRIOL
Superfície: 31.849,52 ha
(...)
19. LA SERRA DE MARTES - LA MOLA DE CORTES
Superfície: 141.401,90 ha
(...)
27. LA MARJAL DE PEGO - OLIVA
Superfície: 1.252,04 ha
(...)
28. LES SERRES DE MARIOLA I DE LA FONT ROJA
Superfície: 22.952,38 ha
(...)
32. IFAC I EL LITORAL DE LA MARINA
ZEPA maritimoterrestre. Superfície total: 983,18 (49,84 ha terrestres i 933,34 ha marines)
(...)
37. EL CLOT DE GALVANY
(...)
Zona Humida Catalogada Clot de Galvany
Paratje Natural Municipal Clot de Galvany
(...)
39. LES SALINES DE SANTA POLA
Superfície: 2.512,03 ha
(...)
42. LES LLACUNES DE LA MATA I TORREVIEJA
Superfície: 3.731,57 ha
(...)».
3. En l'annex II. Delimitació Gràfica de les Zones d'Especial Protecció per a les Aus (ZEPA) de la Comunitat Valenciana, els plànols números 2, 4, 14, 20, 21, 25, 26, 30, 32, 37, 42 i 43, els quals figuren, respectivament, en les pàgines 23749, 23146, 23898, 23355, 23662, 23330, 23915, 23513, 23924, 23966, 23501 i 23083 del Diari Oficial de la Comunitat Valenciana número 6031, de 9 de juny de 2009, han de substituir-se pels plànols d'idèntica numeració que s'adjunten a aquesta correcció d'errades.
Segon
Aquest acord es publicarà en el Diari Oficial de la Comunitat Valenciana.
València, 27 de novembre de 2009
El vicepresident primer i secretari del Consell,
VICENTE RAMBLA MOMPLET